Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 61/12/6613	Žiar nad Hronom, 26.4.2013
EEČ : 2-52-64-2013

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.3.2012, spisová značka 1 XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 22.3.2012, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry  XXXXX  č.k. 1Pv XXXXX zo dňa 22. 03. 2012 bolo trestné stíhanie proti obv. XXXXX, XXXXX v Košiciach, pre prečin podvodu podľa § 221 ods. 1 Trestného zákona podmienečne zastavené podľa   § 2l6 ods. l Trestného  poriadku.  Zároveň bola obvinenej určená skúšobná doba v trvaní 12 mesiacov,  podľa § 216 ods. 2 Trestného poriadku. Citované uznesenie nadobudlo právoplatnosť  dňa 03. 04. 2012.

	Po uplynutí určenej skúšobnej doby boli na obvinenú vyžiadané správy  od Obvodného oddelenia Policajného zboru XXXXX  Okresného riaditeľstva Policajného zboru XXXXX, Obvodného úradu XXXXX, odbor všeobecnej vnútornej správy, Okresného riaditeľstva Policajného zboru XXXXX Obvodného oddelenia Policajného zboru XXXXX Staré mesto, mestskej časti XXXXX - Staré mesto, Obvodného úradu XXXXX, odbor všeobecnej vnútornej správy,  ako aj odpis z registra trestov GP SR.

 Z vyššie uvedených správ bolo zistené, že obvinená XXXXX viedla počas skúšobnej doby podmienečného zastavenia trestného stíhania a to  od 03. 04. 2012 až do 03. 04. 2013, riadny život a nedopustila sa žiadneho protiprávneho konania.  

	Preto som rozhodla tak, ako je  uvedené vo výroku  tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Banská
prokurátorka